# **PASLAUGŲ SUTARTIS**

**[data ir numeris nurodyti metaduomenyse]**

**UAB Gluk Media**, juridinio asmens kodas 302543631, kurios registruota buveinė yra Saulės g. 20-2, Vilnius, atstovaujama (toliau − Paslaugų teikėjas),

ir

**Vilniaus universitetas**, juridinio asmens kodas 211950810, kurio registruota buveinė yra Universiteto g. 3, Vilnius, LT-01513, atstovaujamas kanclerio Raimundo Balčiūnaičio, veikiančio pagal 2021-09-16 įgaliojimą Nr. RI-328, (toliau – **Klientas**),

toliau Paslaugų teikėjas ir Klientas kiekvienas atskirai gali būti vadinami **„Šalimi“**, o abu kartu – **„Šalimis“**.

Šalys sudarė šią sutartį (toliau – **Sutartis**), vadovaujantis viešojo pirkimo “Vilniaus universiteto „Idėjų observatorijos“ bokšto interakcijų sukūrimo paslaugos“ Nr. 1349 rezultatais ir susitarė dėl toliau išvardytų sąlygų.

1. **SUTARTIES OBJEKTAS**
   1. Sutarties objektas – Vilniaus universiteto „Idėjų observatorijos“ bokšto interakcijų sukūrimo paslaugos, kurių detalios apimtys ir reikalavimai nurodyti Sutarties priede Nr. 1 „Techninė specifikacija“ (toliau – **Paslaugos**).

1.2. Paslaugoms priskiriamos ir tos paslaugos bei veiksmai, kurie nors tiesiogiai ir nenumatyti Sutartyje ir/ar jos prieduose, bet yra būtini vykdant Sutartį, Paslaugų teikėjas turėjo jas numatyti ir įvertinti sudarydamas Sutartį bei privalo jas teikti. Tokias paslaugas Paslaugų teikėjas privalo suteikti už Sutarties 3.1 p. nurodyta Sutarties kainą ir neturi teisės prašyti papildomo apmokėjimo.

1. **PASLAUGŲ TEIKIMO TERMINAI IR TVARKA**
   1. Paslaugų teikimo bendras terminas – ne ilgiau kaip 60 (šešiasdešimt) kalendorinių dienų nuo Sutarties įsigaliojimo dienos.
   2. Paslaugų teikėjas turi teisę į Paslaugų suteikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Paslaugų teikėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Paslaugų teikėjas negalėjo iš anksto numatyti. Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Paslaugų teikėjo. Kiekvienu tokiu atveju, Paslaugų teikėjas raštu nedelsdamas, bet ne vėliau kaip per 3 darbo dienas apie tai praneša Klientui, pateikdamas minėtų aplinkybių egzistavimo įrodymus. Nurodytas aplinkybes vertina Klientas. Klientui sutikus, Paslaugų suteikimo terminas gali būti pratęsiamas, bet ne daugiau nei 1 (vieną) kartą 30 (trisdešimt) kalendorinių dienų terminui.
   3. Paslaugų teikimo pabaiga yra laikomas momentas, kai Paslaugų teikėjas tinkamai suteikia visas Sutartyje ir jos prieduose nurodytas paslaugas, o Klientas pasirašo Paslaugų priėmimo–perdavimo aktą.

2.4. Paslaugų teikėjas privalo derinti Paslaugų teikimą su Klientu. Kliento prašymu Paslaugų teikėjas privalo suteikti visą informaciją, reikalingą tinkamam Sutartyje numatytų Paslaugų teikimui.

2.5. Kiti reikalavimai Paslaugų teikimui nustatyti Sutarties priede Nr. 1 „Techninė specifikacija“.

1. **SUTARTIES KAINA, ATSISKAITYMO TVARKA IR KAINODAROS TAISYKLĖS**
   1. Pradinės Sutarties vertė yra 14 730,00 Eur (keturiolika tūkstančių septyni šimtai trisdešimt eurų 0 ct) be pridėtinės vertės mokesčio (toliau – PVM). PVM sudaro 3 093,30 Eur (trys tūkstančiai devyniasdešimt trys eurai 30 ct). Sutarties kaina yra 17 823,30 Eur (septyniolika tūkstančių aštuoni šimtai dvidešimt trys eurai 30 ct) su PVM.
   2. Sutarčiai taikoma fiksuotos kainos kainodara. Paslaugų kaina/įkainiai apima visas Paslaugų teikėjo išlaidas bei mokesčius.
   3. Paslaugų teikėjui suteikus Paslaugas, Klientas ir Paslaugų teikėjas pasirašo Paslaugų priėmimo–perdavimo aktą, kurio pagrindu Paslaugų teikėjas išrašo PVM sąskaitą faktūrą.
   4. Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „Sąskaitų administravimo bendroji informacinė sistema“ (toliau – SABIS) priemonėmis. Paslaugų teikėjui neturint techninių galimybių pateikti sąskaitą faktūrą aukščiau nurodytais būdais, sąskaita faktūra gali būti pateikiama elektroniniu paštu už Sutartį atsakingam asmeniui ir Klientas įkeltų sąskaitos faktūros kopiją į informacinę sistemą SABIS.
   5. Paslaugų teikėjas turi perduoti suteiktas Paslaugas Klientui pagal Sutartyje ir (ar) Sutarties priede Nr. 1 „Techninė specifikacija“ nurodytas sąlygas.
   6. Už tinkamai suteiktas Paslaugas Klientas apmoka Paslaugų teikėjui per 30 (trisdešimt) kalendorinių dienų po Paslaugų priėmimo–perdavimo akto pasirašymo ir PVM sąskaitos faktūros pateikimo dienos.
   7. Paslaugų priėmimo–perdavimo aktą turi teisę pasirašyti Klientas arba Sutarties 14.1 p. nurodytas Kliento atstovas.
   8. Visi mokėjimai pagal Sutartį atliekami eurais. Klientas privalo pervesti mokėjimus Paslaugų teikėjui į Paslaugų teikėjo banko sąskaitą, nurodytą Sutartyje.
   9. Sutarties kaina negalės būti keičiama per visą Sutarties vykdymo laikotarpį, išskyrus atvejus jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Paslaugų teikėjo teikiamų paslaugų Sutartyje nurodytai kainai/įkainiams, Sutarties kaina / įkainiai perskaičiuojami nekeičiant kainos / įkainio be PVM.
   10. Perskaičiuota Sutarties kaina / Paslaugų įkainiai įforminamai susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas susitarimas).
2. **PASLAUGŲ TEIKIMO VIETA**
   1. Paslaugos teikiamos Vilniaus universitetui priklausančiose patalpose – Vilniaus universiteto „Idėjų observatorijos“ bokšte, esančiame M. K. Čiurlionio g. 29, Vilniuje.
3. **PASLAUGŲ TEIKĖJO TEISĖS IR ĮSIPAREIGOJIMAI**
   1. Paslaugų teikėjas įsipareigoja suteikti Klientui Paslaugas, atitinkančias Sutarties, jos priede Nr. 1 „Techninė specifikacija“ ir galiojančiuose teisės aktuose nustatytus reikalavimus.
   2. Paslaugų teikėjas, sudarydamas šią Sutartį, patvirtina, kad turi reikiamą kvalifikaciją, visus būtinus leidimus, atestatus, pažymėjimus ar kitokius dokumentus, suteikiančius teisę teikti Sutartyje numatytas Paslaugas.
   3. Paslaugų teikėjas turi teisę gauti Paslaugų kainą su sąlyga, kad jis tinkamai vykdo šią Sutartį.
   4. Paslaugų teikėjas įsipareigoja nedelsiant raštu informuoti Klientą apie bet kurias aplinkybes, kurios trukdo ar gali sutrukdyti Paslaugų teikėjui teikti Paslaugas Sutartyje nustatytais terminais ir sąlygomis.
   5. Paslaugų teikėjas turi ir kitas šioje Sutartyje ir jos prieduose bei Lietuvos Respublikoje galiojančių teisės aktų numatytas teises bei pareigas.
4. **KLIENTO TEISĖS IR ĮSIPAREIGOJIMAI** 
   1. Klientas įsipareigoja mokėti Paslaugų kainą už tinkamai suteiktas Paslaugas pagal šios Sutarties sąlygas.
   2. Klientas turi teisę nemokėti už nekokybiškai suteiktas, t. y. neatitinkančias Sutartyje ir jos prieduose nustatytų reikalavimų, Paslaugas. Klientas turi teisę nepasirašyti suteiktų Paslaugų perdavimo-priėmimo akto/-ų, jeigu buvo nustatyti Paslaugų teikimo trūkumai ir Paslaugų teikėjas jų nepašalino per Sutartyje ir jos prieduose ar kitą Kliento nurodytą terminą, neatsižvelgė į Kliento pagrįstus reikalavimus.
   3. Klientas turi ir kitas šioje Sutartyje ir jos prieduose bei Lietuvos Respublikoje galiojančių teisės aktų numatytas teises bei pareigas.
5. **ŠALIŲ ATSAKOMYBĖ**
   1. Klientas, uždelsęs sumokėti už tinkamai suteiktas Paslaugas Sutarties 3 skyriuje numatyta tvarka, įsipareigoja Paslaugų teikėjui pareikalavus mokėti Paslaugų teikėjui 0,02 % dydžio delspinigius nuo neapmokėtų Paslaugų vertės be PVM už kiekvieną uždelstą dieną.
   2. Jeigu Paslaugų teikėjas nesuteikia Sutarties priede Nr. 1 „Techninė specifikacija“ nurodytus reikalavimus atitinkančių Paslaugų per Sutarties 2.1 p. nustatytą terminą, Paslaugos teikėjas moka Klientui 0,02 % dydžio delspinigius nuo pradinės Sutarties vertės be PVM už kiekvieną vėlavimo dieną.
   3. Netesybų sumą Klientas turi teisę išskaičiuoti iš Paslaugų teikėjui mokėtinos sumos (pranešant apie tai Paslaugų teikėjui raštu).
   4. Paslaugų teikėjas Sutarties įvykdymą užtikrina Sutartyje nustatytomis netesybomis (delspinigiais (7.2 p. numatytu atveju) ir 5 % dydžio bauda nuo pradinės Sutarties kainos be PVM (9.3 p. numatytu atveju)).
   5. Paslaugų teikėjas įsipareigoja atlyginti Klientui padarytą žalą bei patirtus nuostolius, kuriuos sukeltų Paslaugų teikėjo veiksmai (neveikimas) ir/ar aplaidumas.
   6. Paslaugų teikėjas yra visiškai atsakingas už žalą, padarytą tretiesiems asmenims, jų turtui, teikiant Paslaugas. Paslaugų teikėjas taip pat atsako už subteikėjo (jeigu pasitelkiamas), jo įgaliotų atstovų ir darbuotojų veiksmus arba neveikimą.
6. **FORCE MAJEURE**

8.1. Jeigu Sutartis negali būti įvykdyta dėl priežasčių, nepriklausančių nuo Šalių, pasirašiusių šią Sutartį (stichinės nelaimės, karo, valstybės valdžios veiksmai ar pan.), remiantis Lietuvos Respublikos civiliniu kodeksu ir kitais Lietuvos Respublikos įstatymais, Šalys visiškai ar iš dalies atleidžiamos nuo atsakomybės už Sutarties nevykdymą.

8.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes per 10 (dešimt) kalendorinių dienų nuo tokių aplinkybių atsiradimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku nepasiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8.4. Nenugalimos jėgos aplinkybėmis nelaikoma:

8.4.1. jeigu šių aplinkybių atsiradimas priklausė nuo Sutarties Šalies, kuri dėl šių aplinkybių negalėjo įvykdyti savo sutartinių prievolių;

8.4.2. jeigu Sutarties Šalis, dėl nenugalimos jėgos, negalinti atlikti savo sutartinių prievolių žinojo arba turėjo žinoti ir neinformavo kitos Sutarties Šalies, kad šios aplinkybės gali atsirasti.

8.5. Sutartis baigiasi, kai jos įvykdyti neįmanoma dėl nenugalimos jėgos aplinkybių, jeigu akivaizdu, kad artimiausiu laiku šios aplinkybės neišnyks. Tokiu atveju Šalys pasirašo susitarimą dėl Sutarties nutraukimo.

1. **SUTARTIES NUTRAUKIMAS**
   1. Sutartis gali būti nutraukta esant raštiškam Šalių susitarimui.
   2. Paslaugų teikėjas turi teisę vienašališkai nutraukti Sutartį tik dėl svarbių priežasčių. Tokiu atveju Paslaugų teikėjas privalo visiškai atlyginti Kliento patirtus nuostolius (Lietuvos Respublikos civilinio kodekso 6.721 straipsnis).
   3. Jei Paslaugos teikėjas, pažeisdamas Sutarties 2 skyriaus nuostatas, vėluoja tinkamai suteikti Paslaugas daugiau nei 2 (dvi) savaites, Klientas turi teisę vienašališkai nutraukti Sutartį ir taiko Paslaugų teikėjui Sutarties 7.4 p. nurodyto dydžio baudą.
   4. Klientas turi teisę vienašališkai nutraukti sutartį, nepaisydamas to, kad Paslaugų teikėjas jau pradėjo ją vykdyti. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms Paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento (Lietuvos Respublikos civilinio kodekso 6.721 straipsnis).
   5. Klientas turi teisę vienašališkai nutraukti sutartį ir kitais Sutartyje, Lietuvos Respublikos viešųjų pirkimų įstatymo 90 straipsnyje, Lietuvos Respublikos civiliniame kodekse nustatytais atvejais (pvz., įskaitant, bet neapsiribojant 6.217 straipsnio sąlygomis dėl esminio sutarties pažeidimo).
   6. Šalys susitaria, kad apie Sutarties nutraukimą Sutartyje nustatytais pagrindais (9.2-9.5 p.) Šalys raštu praneša viena kitai prieš 14 (keturiolika) kalendorinių dienų.
2. **SUTARTIES GALIOJIMAS, TRUKMĖ IR PAKEITIMAI**
   1. Ši Sutartis įsigalioja Sutarties Šalims ją pasirašius ir galioja iki visų įsipareigojimų pagal Sutartį įvykdymo. Tuo atveju, jeigu Šalys Sutartį pasirašė skirtingomis dienomis, Sutarties įsigaliojimo diena yra laikoma ta diena, kurią Sutartį pasirašė paskutinė iš Šalių.
   2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   3. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.

10.4. Sutartis Sutarties galiojimo laikotarpiu gali būti keičiama tik raštišku Šalių susitarimu, vadovaujantis Sutarties ir (ar) Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.

1. **INTELEKTINĖ NUOSAVYBĖ**

11.1 Paslaugos teikimo metu visi sukurti rezultatai ir su jais susijusios teisės, įgytos vykdant Sutartį, įskaitant turtines autoriaus ir kitas intelektinės ar pramoninės nuosavybės teises (tačiau išskyrus neturtines intelektinės nuosavybės teises), taps Kliento nuosavybe iš karto po to, kai Paslaugų teikėjas ir Klientas pasirašys Paslaugų perdavimo-priėmimo aktą dėl Paslaugų, suteiktų konkrečiu Paslaugų teikimo etapo metu, ir Paslaugų teikėjas Klientui perduos Paslaugų teikimo metu sukurtus rezultatus. Šią nuosavybę Klientas galės naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų.

11.2. Visa pagal šią Sutartį Kliento Paslaugų teikėjui pateikta dokumentacija (brėžiniai, planai, nuotraukos, techninės sąlygos ir kt.) yra laikoma Kliento nuosavybe. Pasibaigus šiai Sutarčiai ar ją nutraukus, taip pat Klientui pareikalavus, Paslaugų teikėjas privalo nedelsiant, bet ne vėliau kaip per 5 (penkias) darbo dienas nuo Sutarties pasibaigimo/nutraukimo ar Kliento atitinkamo reikalavimo gavimo, grąžinti Klientui visus pastarojo Paslaugų teikėjui perduotus dokumentus ir/ar daiktus.

**12. SUBTIEKIMAS**

12.1. Paslaugų teikėjas, vykdydamas sutartinius įsipareigojimus, turi teisę pasitelkti subtiekėjus Lietuvos Respublikos viešųjų pirkimų įstatymo 88 straipsnio nustatyta tvarka. Už subtiekėjų, jeigu jie pirkime nustatytais pagrindais yra pasitelkiami, suteiktas Paslaugas, jų kokybę ir/ar padarytą žalą atsako Paslaugų teikėjas.

12.2. Subtiekėjai, kurie yra pasitelkiami vadovaujantis pirkimo sąlygomis yra šie: subtiekėjai nepasitelkiami.

12.3. Jei Paslaugų teikėjas pageidauja pasitelkti subtiekėjus po Sutarties pasirašymo, jis teikia rašytinį prašymą Klientui, nurodydamas pasitelkiamus subtiekėjus, pagrindžia subtiekėjų pasitelkimo poreikį, taip pat pateikia dokumentus pagrindžiančius subtiekėjų atitiktį keliamiems kvalifikaciniams reikalavimams (jei taikoma). Klientas prašymą tenkina arba pateikia argumentuotą atsisakymą prašymą tenkinti per 3 (tris) dienas nuo prašymo pateikimo.

12.4. Subtiekėjų keitimo tvarka:

12.4.1. Subtiekėjai gali būti keičiami Paslaugų teikėjo prašymu subtiekėjui bankrutavus, atsisakius vykdyti sutartinius įsipareigojimus ar dėl kitų svarbių priežasčių. Subtiekėjai, kurių pajėgumais Paslaugų teikėjas remiasi dėl jų atitikimo nustatytiems kvalifikacijos reikalavimams (jei taikoma), gali būti keičiami kitais tik tuo atveju, jei nauji subtiekėjai atitinka ne mažesnius kvalifikacijos reikalavimus nei buvo taikomi ankstesniems. Paslaugų teikėjas prašymą dėl Sutartyje nurodyto subtiekėjo keitimo kitu subtiekėju Klientui pateikia raštu, nurodydamas keitimo priežastis. Kartu su prašymu Paslaugų teikėjas turi pateikti ir subtiekėjo raštą, kuriame subtiekėjas nurodo priežastį dėl kurios atsisako/nebegali vykdyti savo sutartinių įsipareigojimų. Subtiekėjo pakeitimas kitu subtiekėju įforminamas pasirašant papildomą Šalių susitarimą prie Sutarties.

12.5. Klientas numato tiesioginio atsiskaitymo su subtiekėju galimybę, išskyrus atvejus kai subtiekimas negalimas dėl pirkimo Sutarties pobūdžio. Klientas per 3 (tris) darbo dienas nuo informacijos apie pasitelkiamą subtiekėją gavimo dienos informuoja subtiekėją apie tiesioginio atsiskaitymo galimybę. Subtiekėjas, norėdamas pasinaudoti šia galimybe turi raštu informuoti Klientą (kartu pateikdamas subtiekimo sutarties nuorašą) ir Paslaugų teikėją. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, prie šios Sutarties sudaromas trišalis susitarimas tarp Kliento, Paslaugų teikėjo ir subtiekėjo, kuriame  nustatoma tiesioginio atsiskaitymo su subtiekėju tvarka atsižvelgiant į pirkimo dokumentuose ir subtiekimo sutartyje nustatytus reikalavimus ir kitos sąlygos, apimant bet neapsiribojant teise Paslaugų teikėjui prieštarauti nepagrįstiems mokėjimams.

**13. KITOS SĄLYGOS**

13.1. Bet kokie nesutarimai ar ginčai, kylantys tarp Šalių dėl šios Sutarties, sprendžiami draugiškomis abiejų Sutarties Šalių pastangomis (derybų būdu). Šalims nepavykus susitarti per 30 (trisdešimt) dienų, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami teismuose Lietuvos Respublikos įstatymų nustatyta tvarka.

13.2. Sutarčiai taikoma ir ji aiškinama pagal Lietuvos Respublikos teisę.

13.3. Sutartis sudaroma pasirašant kvalifikuotais elektroniniais parašais.

13.4. Visi Sutarties priedai yra neatskiriama Sutarties dalis.

13.5. Sutarties vykdymo metu iš Kliento gauta informacija ir dokumentai yra konfidencialūs. Be išankstinio raštiško Kliento leidimo Paslaugų teikėjas neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį arba tai nustato galiojantys teisės aktai.

13.6. Visi šios Sutarties vykdymo metu gauti Šalių įgaliotų atstovų, darbuotojų, pasitelkiamų specialistų asmens duomenys (vardas, pavardė; darbo telefono numeris ir elektroninis paštas, darbovietės adresas; užimamos pareigos ir kt.) tvarkomi ir saugomi tik šioje Sutartyje numatytais tikslais ir tiek, kiek būtina tinkamai įgyvendinti Sutartį, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.

**14. UŽ SUTARTIES VYKDYMĄ ATSAKINGI ASMENYS**

14.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra išsiųsti registruotu paštu ar elektroniniu paštu žemiau nurodytais adresais:

|  |  |  |
| --- | --- | --- |
|  | **Kliento atstovas** | **Paslaugų teikėjo atstovas** |
| Vardas, pavardė |  |  |
| Adresas |  |  |
| Telefonas |  |  |
| El. paštas |  |  |

Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama nedelsiant, bet ne vėliau, kaip prieš 5 (penkias) darbo dienas. Apie įgalioto asmens, atsakingo už Sutarties vykdymą, pasikeitimą ar kitų duomenų pasikeitimą Šalys informuoja viena kitą šiame punkte nurodytu el. paštu ir atskiras Sutarties pakeitimas dėl šios priežasties nėra atliekamas.

**15. SUTARTIES PRIEDAI**

15.1. Priedas Nr. 1 „Techninė specifikacija“;

15.2. Priedas Nr. 2 „Pasiūlymas“;

15.3. Priedas Nr.3 „Paslaugų perdavimo – priėmimo aktas“ (Sutarties sudarymo momentui pridedama akto forma).

**16. JURIDINIAI ŠALIŲ ADRESAI IR PARAŠAI:**

KLIENTAS PASLAUGŲ TEIKĖJAS

|  |  |
| --- | --- |
| **Vilniaus universitetas**  Kodas 211950810  PVM mokėtojo kodas LT119508113  Adresas Universiteto g. 3, 01513 Vilnius  A/s LT537300010002460768  Kancleris Raimundas Balčiūnaitis | **UAB Gluk Media**  Kodas 302543631  PVM mokėtojo kodas LT100005712311  Adresas Saulės g. 20-2, Vilnius  A/s LT737044060007632199 |

***Sutarties priedas Nr. 3***

**PRIĖMIMO – PERDAVIMO AKTAS**

Vilnius, 2024- -

[***Pavadinimas***], kurios adresas yra [***adresas***], laiku [***atliko/neatliko***] paslaugas, o Vilniaus universitetas, registruotas adresu Universiteto g. 3, LT-01513 Vilnius, atstovaujamas **[*Pareigos,* *Vardas, Pavardė*]**, veikiančio pagal [*atstovavimo pagrindas*], [***priėmė/nepriėmė***] paslaugas, atliktas pagal 2025 m. \_\_\_\_\_\_\_\_ mėn. \_\_ d. sutartį Nr. \_\_\_\_\_\_\_\_\_\_\_.

Atliktos paslaugos: [jei reikia išvardinami]

|  |  |
| --- | --- |
| **Užsakovas**  **Vilniaus universitetas**,  Įmonės kodas 211950810,  PVM mokėtojo kodas LT119508113,  Adresas: Universiteto 3, Vilnius, LT-01513  A/s LT537300010002460768  AB „Swedbank“  Banko kodas 73000  **[*Vardas, Pavardė*]**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | **Paslaugų teikėjas**  **[*Pavadinimas*]**  Įmonės kodas: xxxxxxxxx  PVM mokėtojo kodas: xxxxx  Adresas: xxxxxxxxx  A/s: xxxxxxxxx  Bankas: xxxxxxxxxxxxxxx  Banko kodas: xxxxxxxxx  **[*Vardas, Pavardė*]**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |